KCE ร่วงต่อ 2% นิวโลว์รอบ 8 เดือน โบรกหั่นกำไรปี 65-66 หลังเดินเครื่องจักรใหม่ช้ากว่าแผน
KCE ร่วงต่อ 2% นิวโลว์รอบ 8 เดือน โบรกหั่นประมาณการกำไรปี 65-66 หลังเดินเครื่องจักรใหม่ล่าช้ากว่าแผน 
KCE ร่วงต่อ 2% นิวโลว์รอบ 8 เดือน โบรกหั่นประมาณการกำไรปี 65-66 หลังเดินเครื่องจักรใหม่ล่าช้ากว่าแผน
10 ก.พ. 2565

ผู้สื่อข่าวรายงานว่า วันนี้(10ก.พ.65) ราคาหุ้น ณ เวลา 10.45 น. ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ 63.25 บาท ลบ 1.50 บาท หรือ 2.32% สูงสุดที่ 64.50 บาท ต่ำสุดที่ 61.50 บาท ด้วยมูลค่าซื้อขาย  1.51 พันล้านบาท ราคาหุ้นต่ำสุดในรอบ 8 เดือน โดยเทียบตั้งแต่หุ้นยืนที่ระดับ 63.00 บาท เมื่อวันที่ 21 ก.พ.2564

บล.ฟินันเซีย ไซรัส ระบุในบทวิเคราะห์วันนี้(10 ก.พ.65) ว่า  KCE ระยะสั้นถูกกดดันจากปัญหาการ Run เครื่องจักรใหม่ทำให้กำลังการผลิตส่วนเพิ่มล่าช้ากว่าแผนออกไป 1-2 ไตรมาส จึงคาดกำไรไตรมาส 1/2565 อาจอ่อนตัวเทียบไตรมาสก่อนหน้า และกลับมาฟื้นตัวในไตรมาส 2/2565 เป็นต้นไปภายใต้คำสั่งซื้อที่ยังแข็งแกร่ง
ทั้งนี้การขยายโรงงานใหม่ที่โรจนะได้ถูกเลื่อนออกไปอย่างน้อย 1 ไตรมาส คาดจะเริ่ม Operate ได้อย่างเร็วในไตรมาส 2/2566 แม้ผู้บริหารยังตั้งเป้ารายได้ในปี 2565 โต 20%  เทียบช่วงเดียวกันของปีก่อน แต่มองว่ามีความเป็นไปได้ที่จะทำได้ต่ำกว่า จากปัญหาการ Run เครื่องจักรใหม่ ขณะที่กำลังการผลิตเดิมยังถูกใช้เต็ม จึงปรับลดกำไรปี 2565-2566 ลงเหลือ โต 6% เทียบช่วงเดียวกันของปีก่อน และ โต 16% เทียบช่วงเดียวกันของปีก่อน ปรับลดราคาเป้าหมายเป็น 72 บาท ระยะกลาง-ยาวยังมองบวกตามการเติบโตของ EVs ในอนาคต จึงคงคำแนะนำ “ซื้อลงทุน”